కనికా టెక్రివాల్

కనికా టెక్రివాల్ (ఆంగ్లం: Kanika Tekriwal; జననం 1990 జూన్ 7), ఒక భారతీయ పారిశ్రామికవేత్త, జెట్‌సెట్‌గో ఏవియేషన్ సర్వీసెస్ ప్రైవేట్ లిమిటెడ్ వ్యవస్థాపకురాలు, చీఫ్ ఎగ్జిక్యూటివ్ ఆఫీసర్. 2021లో ఆమె భారతదేశంలోనే అతి పిన్న వయస్కురాలైన ధనవంతురాలైన మహిళగా గుర్తింపు పొందింది. ఆమె భారతదేశపు మొట్టమొదటి విమాన లీజింగ్ సంస్థకు కూడా స్థాపకురాలు.

 కెరీర్ 
మధ్యప్రదేశ్‌ రాజధాని భోపాల్‌లో ఓ మార్వాడి కుటుంబంలో కనికా టెక్రివాల్ జన్మించింది. ఆమె తండ్రికి ఆర్థిక విషయాలపై ఉన్న ఆసక్తి కనికా బాల్యం రూపుదిద్దుకుంది. కనికా తన పాఠశాల విద్యను లవ్‌డేల్, లారెన్స్ స్కూల్, అలాగే, భోపాల్ లోని జవాహర్ లాల్ నెహ్రూ సీనియర్ సెకండరీ స్కూల్ లలో పూర్తి చేసింది. ఆ తరువాత, ఆమె కోవెంట్రీ విశ్వవిద్యాలయం నుండి పట్టభద్రురాలైంది. డిజైనింగ్‌ రంగాన్ని కెరీర్ గా ఎంచుకున్న ఆమె ముంబైలోని ఓ కంపెనీలో కొంత కాలం ఇంటర్న్‌షిప్‌ చేసింది. అయితే, చిన్నప్పటి నుంచి విమానయాన రంగంపై తనకు ఆసక్తి ఉండడంతో ఆమె 16 ఏళ్ల వయసులో లండన్‌ వెళ్లి ఏవియేషన్‌ కోర్స్‌లో చేరింది. కానీ, ఆ సమయంలో క్యాన్సర్‌ బారినపడి ఆమె భారతదేశం తిరిగి వచ్చింది. దీనికి ఏడాది పాటు చికిత్స పొందిన ఆమె మనోధైర్యంతో ప్రైవేటు విమానయానాలపై దృష్టి పెట్టింది. జెట్‌సెట్‌గో ని స్థాపించింది.

ప్రస్తుతం ఆమె పది ప్రైవేట్ జెట్ల యజమాని.  2020ల ప్రారంభంలో, ఆమెకు క్యాన్సర్ ఉన్నట్లు నిర్ధారణ అయింది కానీ దానిని ఓడించిన తరువాత, కనికా 2012 లో జెట్‌సెట్‌గో అనే ప్రైవేట్ జెట్ మేనేజ్మెంట్ కంపెనీని స్థాపించింది. ఆమె నికర విలువ 420 కోట్లుగా అంచనా వేయబడింది.

హురున్ రిచ్ లిస్ట్ లో అత్యంత ధనవంతురాలైన మహిళల్లో ఆమె ఒకరు. ఆమె సంస్థ లక్ష మంది ప్రయాణికులను, 6 వేల విమానాలను నిర్వహిస్తుంది.
 అవార్డులు, గౌరవాలు 

 బిబిసి 100 మహిళలు
 ఫోర్బ్స్ 30 అండర్ 30
 ఐక్యరాజ్యసమితి ఉమెన్ ట్రాన్స్‌ఫార్మింగ్ ఇండియా పుస్కారం
 భారత ప్రభుత్వం జాతీయ వ్యవస్థాపకత అవార్డు 
 వరల్డ్ ఎకనామిక్ ఫోరం యంగ్ గ్లోబల్ లీడర్స్ 
 భారత ప్రభుత్వ పౌర విమానయాన మంత్రిత్వ శాఖ నిర్వహించిన కార్యక్రమంలో సత్కరించారు 
 ఎంటర్ ప్రెన్యూర్ పత్రిక ద్వారా "ది స్కై క్వీన్" అనే బిరుదును పొందింది.

 మూలాలు 

వర్గం:జీవిస్తున్న ప్రజలు
వర్గం:1990 జననాలు